smcproject/ml-wiki-sentences huggingface dataset:
നീലഗിരിക്കുന്നുകൾ ഇന്ത്യയിലെ മറ്റ് ജൈവ വൈവിധ്യമണ്ഡലങ്ങൾ ഗൾഫ് ഓഫ് മാന്നാർ (2001) സുന്ദർബൻ (2001) നന്ദാദേവി (2004) നോക്രെക് (2009) പാച്മാഡി (2009) സിമിലിപാൽ (2009) അവലംബം Nilgiri Biosphere Reserve എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പല്ലശ്ശന ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Pallassena_Gramapanchayath പല്ലശ്ശന പല്ലശ്ശന 10°38′N 76°40′E ﻿ / ﻿ 10.63°N 76.66°E ﻿ / 10.63; 76.66 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല പാലക്കാട് വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം ലോകസഭാ മണ്ഡലം ഭരണസ്ഥാപനങ്ങൾ പ്രസിഡന്റ് വൈസ് പ്രസിഡന്റ് സെക്രട്ടറി വിസ്തീർണ്ണം 29.33 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 22333 ജനസാന്ദ്രത 761/ ച.
പാലക്കാട്  ജില്ലയിലെ ചിറ്റൂർ താലൂക്കിൽ നെന്മാറ ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ പല്ലശ്ശന ഗ്രാമപഞ്ചായത്ത് .
പല്ലശ്ശന വില്ലേജ് ഉൾപ്പെടുന്ന ഗ്രാമപഞ്ചായത്താണ് പല്ലശ്ശന ഗ്രാമപഞ്ചായത്ത്.
29.37 ചതുരശ്രകിലോമിറ്റർവിസ്തീർണ്ണമുള്ള പഞ്ചായത്തിന്റെ അതിരുകൾ കിഴക്ക് പുതുനഗരം , വടവന്നൂർ പഞ്ചായത്തുകൾ, തെക്ക് മേലാർക്കോട് , എലവഞ്ചേരി , നെന്മാറ പഞ്ചായത്തുകൾ, പടിഞ്ഞാറ് മേലാർക്കോട് , എരിമയൂർ , തേങ്കുറിശ്ശി പഞ്ചായത്തുകൾ, വടക്ക് എരിമയൂർ , കൊടുവായൂർ , പുതുനഗരം പഞ്ചായത്തുകൾ എന്നിവയാണ്.
Census data 2001 ഇതും കാണുക കേരളത്തിലെ ഗ്രാമപഞ്ചായത്തുകളുടെ പട്ടിക പുറമെ നിന്നുള്ള കണ്ണികൾ പല്ലശ്ശന ഗ്രാമപഞ്ചായത്ത് Archived 2016-03-04 at the Wayback Machine .
പല്ലാരിമംഗലം ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Pallarimangalam_Gramapanchayat
എറണാകുളം ജില്ലയിൽ കോതമംഗലം താലൂക്കിൽ കോതമംഗലം ബ്ളോക്കിൽ പോത്താനിക്കാട് , കുട്ടമംഗലം, വാരപ്പെട്ടി, നേര്യമംഗലം എന്നീ വില്ലേജുകളുടെ പരിധിയിൽ വരുന്ന ഗ്രാമപഞ്ചായത്താണ് 15.82 ച.
മീറ്റർ വിസ്തീർണ്ണമുള്ള പ ല്ലാരിമംഗലം ഗ്രാമപഞ്ചായത്ത് .
അതിരുകൾ തെക്ക്‌ - പോത്താനിക്കാട് പൈങ്ങോട്ടൂർ പഞ്ചായത്തുകൾ വടക്ക് -കവളങ്ങാട്, വാരപ്പെട്ടി പഞ്ചായത്തുകൾ കിഴക്ക് - കവളങ്ങാട് പഞ്ചായത്ത് പടിഞ്ഞാറ് - വാരപ്പെട്ടി പഞ്ചായത്ത് വാർഡുകൾ മടിയൂർ ഈട്ടിപ്പാറ വെള്ളാരമറ്റം മണിക്കിണർ വാളാച്ചിറ പൈമറ്റം കൂവള്ളൂർ കുറുപ്പുകണ്ടം പല്ലാരിമംഗലം നോർത്ത് പല്ലാരിമംഗലം സൗത്ത് മാവുടി അടിവാട് പുലിക്കുന്നേപ്പടി സ്ഥിതിവിവരക്കണക്കുകൾ ജില്ല എറണാകുളം ബ്ലോക്ക് കോതമംഗലം വിസ്തീര്ണ്ണം 15.82 ചതുരശ്ര കിലോമീറ്റർ ജനസംഖ്യ 11,518 പുരുഷന്മാർ 5758 സ്ത്രീകൾ 5760 ജനസാന്ദ്രത 728 സ്ത്രീ : പുരുഷ അനുപാതം 1000 സാക്ഷരത 88.23% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/pallarimangalampanchayat Archived 2010-09-23 at the Wayback Machine .
പല്ലാവൂർ അപ്പുമാരാർ ഇംഗ്ലീഷ് വിലാസം https://ml.wikipedia.org/wiki/Pallavoor_Appu_Marar
കേരളീയ വാദ്യകലകളായ പഞ്ചവാദ്യം , ചെണ്ടമേളം , തായമ്പക എന്നിവയിൽ അസാധാരണ വൈദഗ്ദ്ധ്യം പുലർത്തിയിരുന്ന ഒരു പ്രതിഭാശാലിയായിരുന്നു പല്ലാവൂർ അപ്പുമാരാർ (12 ഫെബ്രുവരി 1928  - 9ഡിസംബർ 2002).
വാദ്യകലകളിലെ പല്ലാവൂർ ത്രയത്തിലെ ഏറ്റവും മൂത്തയാളും, അവസാനകണ്ണിയുമായിരുന്ന അദ്ദേഹം അരങ്ങൊഴിഞ്ഞത് 2002 ഡിസംബർ 9 -നാണ്‌.
ഇടയ്ക്ക എന്ന വാദ്യകലയെ ഒരു ജനകീയ കലാരൂപമാക്കി മാറ്റുന്നതിൽ മുഖ്യ പങ്കുവഹിച്ചത് അദ്ദേഹമാണ്‌.
1928 ഫെബ്രുവരി 12=ന് പാലക്കാട് ജില്ലയിലെ പല്ലാവൂരിൽ തിരുവഞ്ചിക്കുളം പുറത്തുവീട്ടിൽ തറവാട്ടിലാണ് അപ്പുമാരാരുടെ ജനനം.
ഇടയ്ക്ക കുലപതിയായിരുന്ന തൃശ്ശൂർ പാട്ടുരായ്ക്കൽ പട്ടരാത്ത് ശങ്കരമാരാരും പുറത്തുവീട്ടിൽ നാരായണി മാരസ്യാരുമായിരുന്നു മാതാപിതാക്കൾ.
കുട്ടിക്കാലത്തേ ജന്മനാട്ടിലെ ശിവക്ഷേത്രത്തിൽ പൂജയ്ക്ക് ഇടയ്ക്ക കൊട്ടാൻ തുടങ്ങിയ അദ്ദേഹം  ഒമ്പതാം വയസ്സിൽ തിരുവില്വാമലയിലെത്തി കുളന്തസ്വാമി എന്ന കലാകാരനിൽ നിന്ന് തായമ്പകയും അപ്പു ഭാഗവതരിൽ നിന്ന് അഷ്ടപദിയും സ്വായത്തമാക്കി.
പത്താം വയസ്സിൽ പല്ലാവൂർ ക്ഷേത്രത്തിൽ അരങ്ങേറ്റം കുറിച്ച മാരാർ, പതിനാറാം വയസ്സിൽത്തന്നെ പഞ്ചവാദ്യത്തിന്  ഇടയ്ക്ക കൊട്ടിത്തുടങ്ങി.
തായമ്പകയിൽ സംഗീതാത്മകമായ പാലക്കാട്ടു ശൈലിയാണ് പിന്തുടർന്നിരുന്നത്.
അയിലൂർ പരമൻ ഭാഗവതരിൽ നിന്ന് ശാസ്ത്രീയ സംഗീതത്തിൽ അഭ്യാസം നേടിയിട്ടുണ്ട്.
ചെണ്ടയിലും ഇടയ്ക്കയിലും തിമിലയിലും നിറയെ അവതരണങ്ങളിൽ പങ്കെടുത്തു.
40 കൊല്ലം പാറമേക്കാവ് ഭാഗത്തിന്റെ മേളക്കാരനായി കൊട്ടിയ അപ്പുമാരാർ 1984 മുതൽ മേളപ്രമാണിയുമായിരുന്നു.
അദ്ദേഹത്തിന്റെ അനുജന്മാരായിരുന്ന മണിയൻ മാരാരും കുഞ്ഞുകുട്ടൻ മാരാരും ജ്യേഷ്ഠനിൽ നിന്ന് വാദ്യകലകൾ അഭ്യസിച്ച് സ്വന്തമായ മേൽവിലാസം നേടിയെടുത്തിരുന്നു.
മൂവരുമൊന്നിച്ച് ട്രിപ്പിൾ തായമ്പകയും ഈരണ്ടുപേർ ചേർന്ന് ഡബിൾ തായമ്പകയുമൊക്കെ ഉണ്ടായിരുന്നു.
കേരളത്തിലെ പ്രധാനപ്പെട്ട എല്ലാ ക്ഷേത്രങ്ങളിലും അപ്പുമാരാർ തായമ്പക അവതരിപ്പിച്ചിട്ടുണ്ട്.
ഒരു വർഷം ഏറ്റവുമധികം തായമ്പക അവതരിപ്പിച്ച കലാകാരൻ എന്ന റെക്കോർഡ് അദ്ദേഹത്തിനാണ്.
2002 ഡിസംബർ 8-ന് 74-ആം വയസ്സിൽ അദ്ദേഹം അന്തരിച്ചു .
അനുജന്മാർ അദ്ദേഹത്തിന് മുമ്പേ ഈ ലോകത്തോട് വിടപറഞ്ഞിരുന്നു.
തായമ്പകയുടെ കുലപതി എന്നറിയപ്പെടുന്ന അപ്പു മാരാരുടെ പേരിൽ ഇപ്പോൾ സംസ്ഥാന സർക്കാർ ഏറ്റവും നല്ല വാദ്യകലാകാരനുള്ള പുരസ്കാരം നൽകി വരുന്നു.
ലക്ഷ്മിക്കുട്ടി അമ്മയായിരുന്നു അപ്പുമാരാരുടെ ഭാര്യ.
ഈ ദമ്പതികൾക്ക് ശൈലജ, കുനിശ്ശേരി ചന്ദ്രൻ, വത്സല, ലത, വിജയൻ, കലാധരൻ എന്നി ആറുമക്കളുണ്ട്.
മൂത്ത മകനായ കുനിശ്ശേരി ചന്ദ്രൻ അച്ഛന്റെ പാത പിന്തുടർന്ന് വാദ്യകലാകാരൻ എന്ന നിലയിൽ ശ്രദ്ധേയനായി.
കൃതികൾ പ്രമാണം(ആത്മകഥ) പുരസ്കാരങ്ങൾ കേരള സംഗീത നാടക അക്കാദമി അവാർഡ് (1985) കലാമണ്ഡലം അവാർഡ്(1993) ഗുരുവായൂരപ്പൻ പുരസ്കാരം(1995) മാരാർ ക്ഷേമസഭയുടെ ‘വാദിതരത്നം’ പുരസ്കാരം(2002) പാറമേക്കാവ് ബാലകൃഷ്ണമേനോൻ സ്മാരക പുരസ്കാരം മുംബൈ കേളി സംഘടനയുടെ വീരശൃംഖല (2001) അവലംബം ↑ {{ cite web }} : Check date values in: | accessdate= ( help ) ↑ ↑ പല്ലാവൂർ അപ്പുമാരാർ അന്തരിച്ചു അധിക വായനയ്ക്ക് പുറം കണ്ണികൾ
പല്ലാവൂർ ത്രയം
കേരളത്തിലെ പാലക്കാട് ജില്ലയിലെ പല്ലാവൂർ എന്ന ഗ്രാമത്തിൽ നിന്നുള്ള പ്രശസ്ത തായമ്പക വാദകരായിരുന്ന സഹോദരൻ‌മാരാണ് പല്ലാവൂർ ത്രയം എന്ന പേരിൽ‌ അറിയപ്പെടുന്നത്.
ചെണ്ട , തിമില , ഇടയ്ക്ക എന്നിവയിലെല്ലാം ഇവർ കഴിവുതെളിയിച്ചിരുന്നു.
മൂന്ന് സഹോദരന്മാരും ഇന്ന് ജീവിച്ചിരിപ്പില്ല.
പല്ലാവൂർ അപ്പുമാരാർ - ഇടയ്ക്ക 1928 - 2002 പല്ലാവൂർ മണിയൻ മാരാർ - തിമില 1933 - 2001 പല്ലാവൂർ കുഞ്ഞിക്കുട്ടൻ മാരാർ - തിമില 1935 - 2002 കുടുംബം
1928-ൽ പ്രശസ്ത ഇടയ്ക്ക വിദ്വാനായിരുന്ന പട്ടരാത്ത് ശങ്കരമാരാരുടെയും പുറത്തുവീട്ടിൽ നാരായണി (അമ്മിണി) മാരസ്യാരുടെയും മകനായി ജനിച്ച അപ്പുമാരാരായിരുന്നു ഇവരിൽ മൂത്തവൻ.
അപ്പുമാരാർക്ക് രണ്ടുവയസ്സുള്ളപ്പോൾ അച്ഛൻ ശങ്കരമാരാർ അദ്ദേഹത്തെയും അമ്മയെയും ഉപേക്ഷിച്ചുപോയി.
തുടർന്ന്, പല്ലാവൂർ ഗ്രാമത്തിൽ സുബ്രഹ്മണ്യ അയ്യരെ നാരായണി മാരസ്യാർ വിവാഹം കഴിച്ചു.
ഈ ബന്ധത്തിലാണ് അപ്പുമാരാരുടെ അനുജന്മാരായ മണിയൻ മാരാരും കുഞ്ഞിക്കുട്ടൻ മാരാരും ജനിച്ചത്.
എട്ടം വയസ്സിൽ നാട്ടിലെ ശിവക്ഷേത്രത്തിൽ ചെണ്ടമേളം നടത്തിക്കൊണ്ട് അരങ്ങേറ്റം കുറിച്ച അപ്പുമാരാർ തിരുവില്വാമല കോന്തസ്വാമിയുടെ കീഴിൽ തായമ്പകയും പുറത്തുവീട്ടിൽ നാരായണമാരാരുടെ കീഴിൽ തിമിലയും പഠിച്ചു.
പിന്നീട്, തന്റെ അറിവ് അദ്ദേഹം അനുജന്മാർക്കും പകർന്നുകൊടുത്തു.
പതിനേഴാമത്തെ വയസ്സിൽ, കുടുംബത്തിന്റെ ഭാരം മുഴുവൻ ചുമലിലേറ്റിക്കൊണ്ട് അപ്പുമാരാർ കേരളമൊട്ടുക്കുമുള്ള ക്ഷേത്രങ്ങളിൽ പോയി കൊട്ടാൻ തുടങ്ങി.
മിക്ക ഉത്സവങ്ങളിലും അദ്ദേഹത്തിന്റെ വക ചെണ്ടമേളമുണ്ടാകുമായിരുന്നു .
പിന്നീട്, മണിയൻ മാരാരും കുഞ്ഞിക്കുട്ടൻ മാരാരുമൊന്നിച്ച് ഡബിൾ തായമ്പകയോടെ അരങ്ങേറ്റം കുറിച്ചു.
പഞ്ചവാദ്യം , ചെണ്ടമേളം, തായമ്പക, സോപാനസംഗീതം തുടങ്ങിയവയിലെല്ലാം മൂവരും കഴിവ് തെളിയിച്ചിരുന്നു.
മൂവരുടെയും വാദ്യപ്രകടനങ്ങൾക്കായി കേരളം എന്നും കാതോർത്തിരുന്നു.
പ്രധാനപ്പെട്ട ഉത്സവങ്ങളിലെല്ലാം കൊട്ടിക്കയറിയ മൂവരും വളരെപ്പെട്ടെന്നുതന്നെ ആസ്വാദകഹൃദയങ്ങൾ കീഴടക്കി.
കേരളത്തിൽ മാത്രമല്ല, പുറത്തും മൂവരുടെയും പ്രകടനങ്ങൾ ഉണ്ടായിട്ടുണ്ട്.
എന്നാലും, ഇവരുടെ ഏറ്റവും ശ്രദ്ധേയമായ പ്രകടനങ്ങൾക്ക് വേദിയായത് തൃശ്ശൂർ പൂരം തന്നെയാണ്.
പൂരങ്ങളുടെ പൂരമായ തൃശ്ശൂർ പൂരത്തിന് അപ്പുമാരാർ പാറമേക്കാവ് പക്ഷത്തും അനുജന്മാർ തിരുവമ്പാടി പക്ഷത്തും സ്ഥാനമുറപ്പിച്ചു.
നാലുപതിറ്റാണ്ടോളം കാലം പൂരത്തിന് ഇവരുടെ സാന്നിദ്ധ്യമുണ്ടായിരുന്നു.
പൂരപ്രേമികളുടെ മനസ്സിൽ ഇന്നും മായാത്തൊരോർമ്മയാണ് സഹോദരന്മാരുടെ വാദ്യപ്രകടനങ്ങൾ.
1962 മുതൽ പാറമേക്കാവിന്റെ പഞ്ചവാദ്യത്തിനുണ്ടായിരുന്ന അപ്പുമാരാർ 1984 മുതൽ 2002 വരെ പഞ്ചവാദ്യപ്രമാണിയായിരുന്നു.
ഇടയ്ക്കയിലാണ് അദ്ദേഹം സാന്നിദ്ധ്യമുറപ്പിച്ചത്.
തിരുവമ്പാടിയുടെ മഠത്തിൽ വരവിന് മണിയൻ മാരാരും കുഞ്ഞിക്കുട്ടൻ മാരാരും നടത്തിയിരുന്ന പഞ്ചവാദ്യപ്രകടനങ്ങൾ വളരെ ശ്രദ്ധേയമായിരുന്നു.
ഇരുവരും തിമിലയിലാണ് സാന്നിദ്ധ്യമുറപ്പിച്ചത്.
ചെത്തി മന്ദാരം തുളസി എന്ന പ്രസിദ്ധ ചലച്ചിത്രഭക്തിഗാനം ഇടയ്ക്കയിൽ വായിച്ചിരുന്ന അപ്പുമാരാർ ഇന്നും ഒരു അത്ഭുതമാണ്.
അനുജന്മാരുമൊത്ത് അദ്ദേഹം നടത്തിയിരുന്ന ട്രിപ്പിൾ തായമ്പകയും ആദ്യകാലത്ത് തൃത്താല കേശവപ്പൊതുവാൾക്കും പിന്നീട് അനുജന്മാർക്കൊപ്പം മാറിമാറിയും നടത്തിയിരുന്ന ഡബിൾ തായമ്പകയും വളരെയധികം പ്രസിദ്ധമായിരുന്നു.
രണ്ടാമനായിരുന്ന മണിയൻ മാരാർ തുടക്കം മുതലേ അനുജൻ കുഞ്ഞിക്കുട്ടൻ മാരാർക്കൊപ്പമാണ് ഡബിൾ തായമ്പക നടത്തിവന്നിരുന്നത്.
വളരെ പെട്ടെന്നാണ് മരണം മൂന്ന് സഹോദരന്മാരെയും കൊണ്ടുപോയത്.
ഇവരിൽ ആദ്യം പോയത് മണിയൻ മാരാരാണ്.
2001 ജൂൺ 20-ന് 68-ആം വയസ്സിലാണ് അദ്ദേഹം അന്തരിച്ചത്.
മരണത്തിന് ഒന്നരമാസം മുമ്പ് അദ്ദേഹം തിരുവമ്പാടിയുടെ മഠത്തിൽ വരവിന് പ്രമാണിയായി നിന്നിരുന്നു.
തൊട്ടടുത്ത വർഷത്തെ തൃശ്ശൂർ പൂരത്തിൽ മഠത്തിൽ വരവിന് പ്രമാണം വഹിച്ച കുഞ്ഞിക്കുട്ടൻ മാരാർ തുടർന്ന് 2002 ഓഗസ്റ്റ് 24-ന് 67-ആം വയസ്സിൽ അന്തരിച്ചു.
പ്രതിഭ കൂടിയവർക്ക് ആയുസ്സ് കുറവായിരിയ്ക്കുമെന്നായിരുന്നു അനുജന്മാരുടെ വേർപാടുകളിൽ ജ്യേഷ്ഠൻ അപ്പുമാരാരുടെ പ്രതികരണം.
എന്നാൽ, 2002 ഡിസംബർ 8-ന് 74-ആം വയസ്സിൽ അദ്ദേഹവും യാത്രയായതോടെ പല്ലാവൂർ ത്രയം ഓർമ്മയായി.
മൂവരും തിരുവില്വാലമല ഐവർമഠം ശ്മശാനത്തിലാണ് അന്ത്യവിശ്രമം കൊള്ളുന്നത്.
എന്നാൽ അവർ കൊണ്ടുവന്ന വാദ്യശൈലി അവരുടെ മക്കളിലൂടെയും പേരക്കുട്ടികളിലൂടെയും ഇന്നും ജീവിയ്ക്കുന്നു.
അവലംബം കേരള അയ്യേഴ്സ് .
കോം Archived 2007-11-02 at the Wayback Machine .
പല്ലാങ്കുഴി ഇംഗ്ലീഷ് വിലാസം https://ml.wikipedia.org/wiki/Pallanguzhi ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പല്ലാങ്കുഴി പലക പല തരം പല്ലാങ്കുഴി പലകകൾ‍
മുഖ്യമായും കേരളം, തമിഴ്നാടു്, ആന്ധ്രാപ്രദേശ്  എന്നീ ദക്ഷിണേന്ത്യൻ സംസ്ഥാനങ്ങളിൽ പ്രചാരത്തിലുണ്ടായിരുന്ന ഒരു നാടൻവിനോദമാണ് പല്ലാങ്കുഴിക്കളി.
പ്രത്യേകം തയ്യാറാക്കിയ പല്ലാങ്കുഴി പലകയും മഞ്ചാടിക്കുരുവും ഉപയോഗിച്ചാണ് ഈ കളി കളിക്കുന്നത്.
പല്ലാങ്കുഴി പലക പല വലിപ്പത്തിലും ആകൃതിയിലും ഉണ്ട്.
ചതുരാകൃതിയിലും വൃത്തത്തിലും മീൻ ആകൃതിയിലും പല്ലാങ്കുഴി പലകകളുണ്ട്.
ആകൃതി വ്യത്യസ്തമാണെങ്കിലും സാധാരണ പതിനാലു കുഴികൾ ആണു് ഇത്തരം പലകകളിൽ ഉണ്ടാവുക.
പതിനാലു കുഴി അഥവാ പതിനാലാംകുഴി എന്ന വാക്കു ലോപിച്ചിട്ടാണു് ‘പല്ലാങ്കുഴി’ ആയിത്തീർന്നതു്.
പല്ലാവരം റെയിൽ നിലയം
പല്ലാവരം റെയിൽ നിലയം ചെന്നൈ ബീച്ച് - ചെങ്കല്പട്ട് പാതയിലെ ഒരു സ്റ്റേഷനാണ്.
ഈ സ്റ്റേഷൻ പല്ലാവരം, ജി എസ് റ്റിറോഡ് എന്നീ പ്രദേശങ്ങൾക്ക് സേവനം നൽകുന്നു.
ചെന്നൈ ബീച്ച് സ്റ്റേഷനിൽ നിന്നും 21 കിലോമീറ്റർ ദൂരത്തിൽ കടൽ നിരപ്പിൽ നിന്നും 20 മീറ്റർ ഉയരത്തിൽ സ്ഥിതി ചെയ്യുന്നു.
പല്ലാഡിയൻ ശൈലി ആന്ദ്രിയ പല്ലാഡിയോയുടെ വാസ്തുകലയുടെ നാല് ഗ്രന്ഥങ്ങൾ എന്ന ശ്രേണിയിലെ നാലാം പുസ്തകത്തിൽ നൽകിയിട്ടുള്ള, തള്ളിനിൽക്കുന്ന പോർട്ടിക്കോയോടുകൂടിയ വില്ല
പതിനാറാം നൂറ്റാണ്ടിൽ ജീവിച്ചിരുന്ന ഇറ്റാലിയൻ വാസ്തുശിൽപിയായ ആന്ദ്രിയ പല്ലാഡിയോ ആവിഷ്കരിച്ച കെട്ടിടനിർമ്മാണശൈലിയാണ് പല്ലാഡിയൻ ശൈലി അഥവാ പല്ലാഡിയനിസം ( ഇംഗ്ലീഷ് : Palladianism ) എന്നറിയപ്പെടുന്നത്.
പുരാതനകാലത്തെ ഗ്രീക്ക്-റോമൻ ശൈലികളിൽ നിന്ന് സ്വാധീനിക്കപ്പെട്ട ശൈലിയാണിത്.
ബി.സി. ഒന്നാം നൂറ്റാണ്ടിൽ ജീവിച്ചിരുന്ന റോമൻ വാസ്തുശിൽപിയായിരുന്ന വിട്രൂവിയസിൻ്റെ ശൈലിയെ അടിസ്ഥാനമാക്കിയതാണ് പല്ലാഡിയൻ ശൈലി.
പല്ലാഡിയൻ കെട്ടിടങ്ങൾക്ക് സാധാരണയായി ഒരു പെഡിമെന്റും (വാതിലിനു മുകളിലുള്ള വലിയ ത്രികോണം) നിരവധി തൂണുകളും ഉണ്ടായിരിക്കും.
പതിനെട്ടാം നൂറ്റാണ്ടിൽ ബ്രിട്ടനിൽ വളരെ പ്രശസ്തമായ ഈ വാസ്തുശൈലി അവിടെ നിയോക്ലാസിസിസത്തിന്റെ വികാസത്തിലേക്ക് വഴിതെളിച്ചു.
ഇനിഗോ ജോൺസാണ് ഈ ശൈലി ബ്രിട്ടനിൽ അവതരിപ്പിച്ചത്.
പല്ലാവൂർ
കേരളത്തിൽ പാലക്കാട് ജില്ലയിലുള്ള ഒരു ഗ്രാമമാണ് പല്ലാവൂർ .
ചിറ്റൂർ താലൂക്കിൽ പല്ലശ്ശന ഗ്രാമപഞ്ചായത്തിലാണ് ഈ ഗ്രാമം സ്ഥിതിചെയ്യുന്നത്.
പ്രകൃതിരമണീയമായ വയലേലകളും മലകളും കുന്നുകളും കുളങ്ങളും കൊണ്ട് സമൃദ്ധമായ ഗ്രാമമാണിത്.
മലയാളക്കരയിലെ വാദ്യചക്രവർത്തിമാരായിരുന്ന പല്ലാവൂർ സഹോദരന്മാർ ഈ നാട്ടുകാരായിരുന്നു.
അവരുടെ പേരിൽ സ്മാരകവും മറ്റും ഇവിടെയുണ്ട്.
ഈ സ്ഥലം ഒരുകാലത്ത് പല്ലവ രാജാക്കന്മാരുടെ രണ്ടാം തലസ്ഥാനമായിരുന്നു.
അവരിൽ നിന്നാണ് സ്ഥലത്തിന് 'പല്ലാവൂർ' എന്ന പേരുകിട്ടിയതെന്ന് ചരിത്രരേഖകൾ പറയുന്നു. 'പല്ലവപുരം' പല്ലാവൂരായി ചുരുങ്ങിയതാകാമെന്നും നിഗമനമുണ്ട്.
സമീപസ്ഥലവും പഞ്ചായത്ത് ആസ്ഥാനവുമായ പല്ലശ്ശനയുടെ പേരും ഇതുമായി വളരെയധികം അടുത്തുകിടക്കുന്നുണ്ട്. 'പല്ലവർസേന' പല്ലശ്ശനയായെന്നാണ് വിശ്വാസം.
ഭൂമിശാസ്ത്രപരമായ പ്രത്യേകതകൾ
പാലക്കാട് നഗരത്തിൽ നിന്ന് 22 കിലോമീറ്റർ തെക്കുമാറിയാണ് പല്ലാവൂർ സ്ഥിതിചെയ്യുന്നത്.
താലൂക്ക് ആസ്ഥാനമായ ചിറ്റൂരിൽ നിന്ന് 16 കിലോമീറ്റർ തെക്കുപടിഞ്ഞാറുമാറിയും.
പാലക്കാട്ട് നിന്ന് നെല്ലിയാമ്പതിയിലേയ്ക്ക് പോകുന്ന വഴിയിലാണ് പല്ലാവൂർ സ്ഥിതിചെയ്യുന്നത്.
പ്രകൃതിരമണീയമായ ഒരു ഗ്രാമമാണിത്.
നിരവധി പാടങ്ങളും തെങ്ങുകളും മലകളും കുളങ്ങളും തോടുകളും നിറഞ്ഞുനിൽക്കുന്ന ഇവിടം ഇന്നും ഗ്രാമീണത്തനിമ പൂർണ്ണമായി വിട്ടുപോകാതെ സ്ഥിതിചെയ്യുന്നു.
എന്നാൽ, ആധുനികതയുടെ ലക്ഷണങ്ങളും ഇവിടെ ധാരാളം കാണാം.
ഗ്രാമത്തിന്റെ വടക്കുഭാഗത്ത് പാലക്കാട് റോഡിലായി ഒരു വലിയ മല കാണാം. 'കരകോട്ടുമല' അഥവാ 'വാമല' എന്നാണ് ഇതിന്റെ പേര്.
ഇതിന്റെ മുകളിൽ ഒരു സുബ്രഹ്മണ്യസ്വാമിക്ഷേത്രവുമുണ്ട് .
കേരളത്തിലെ ഏറ്റവും വലിയ രണ്ടാമത്തെ നദിയായ ഭാരതപ്പുഴയുടെ പോഷകനദിയായ ഗായത്രിപ്പുഴ ഗ്രാമത്തിന്റെ തെക്കേ അതിരിലൂടെ ഒഴുകുന്നു.
പാലക്കാട് ജില്ലയുടെ ഭാഗമായതുകൊണ്ട് താരതമ്യേന ഉഷ്ണം കൂടിയ, വരണ്ട കാലാവസ്ഥയാണ് പല്ലാവൂരിൽ.
ഏപ്രിൽ-മെയ് മാസങ്ങളിലാണ് ചൂട് ഏറ്റവുമധികമാകുന്നത്.
ഈ സമയത്ത് താപനില 40 ഡിഗ്രി സെൽഷ്യസ് വരെയെത്താറുണ്ട്.
ഈ സമയത്ത് സൂര്യാഘാതമേറ്റുള്ള മരണങ്ങളും നിത്യസംഭവമാണ്.
ഇത് കുറയ്ക്കാൻ ബന്ധപ്പെട്ട നടപടികളുണ്ടാകാറുമുണ്ട്.
2011-ലെ സെൻസസ് പ്രകാരം പല്ലാവൂരിൽ 30,000 ആണ് ജനസംഖ്യ.
ഇവരിൽ നല്ലൊരു ഭാഗവും ഹിന്ദുക്കളാണ് .
84.5% ആണ് സാക്ഷരതാ നിരക്ക്.
നെന്മാറ ബ്ലോക്ക് പഞ്ചായത്തിന്റെ ഭാഗമാണ് പല്ലാവൂർ ഉൾപ്പെടുന്ന പല്ലശ്ശന ഗ്രാമപഞ്ചായത്ത്.
കൊല്ലങ്കോട് പോലീസ് സ്റ്റേഷന്റെ പരിധിയിലാണ് ഗ്രാമം വരുന്നത്.
നെന്മാറയാണ് നിയമസഭാമണ്ഡലം, ആലത്തൂർ ലോക്സഭാമണ്ഡലവും.
ആരാധനാലയങ്ങൾ തൃപ്പല്ലാവൂർ ശിവക്ഷേത്രം
പല്ലാവൂർ ഗ്രാമത്തിലെ പ്രധാന ക്ഷേത്രമാണ് തൃപ്പല്ലാവൂർ ശിവക്ഷേത്രം.
തൃപ്പല്ലാവൂർ ക്ഷേത്രത്തിലെ പ്രധാന പ്രതിഷ്ഠകൾ അത്യുഗ്രമൂർത്തിയായ ശിവനും പാർവ്വതിയുമാണ് .
തൃപ്പല്ലാവൂർ ശ്രീകൃഷ്ണസ്വാമിക്ഷേത്രം
തൃപ്പല്ലാവൂർ ശിവക്ഷേത്രത്തിന്റെ വടക്കുഭാഗത്ത് കുടികൊള്ളുന്ന ക്ഷേത്രമാണിത്.
പണ്ടുകാലത്ത്, അടുത്തുള്ള ഒരു ഗ്രാമത്തിലുണ്ടായിരുന്ന ക്ഷേത്രത്തിലെ പ്രതിഷ്ഠയായിരുന്നു ഇവിടെയുള്ള ശ്രീകൃഷ്ണൻ .
ഒരിയ്ക്കൽ ഗായത്രിപ്പുഴയിലുണ്ടായ വെള്ളപ്പൊക്കത്തിൽ ക്ഷേത്രം തകർന്നപ്പോൾ ഇവിടെ കൊണ്ടുവന്ന് പ്രതിഷ്ഠിയ്ക്കുകയായിരുന്നു.
അടുത്തുണ്ടായിരുന്ന ശിവക്ഷേത്രത്തിലെ ശിവനും, ഉപദേവതകളായിരുന്ന ഗണപതി, സുബ്രഹ്മണ്യൻ, ശാസ്താവ് തുടങ്ങിയവരും ഇതുപോലെ ഇവിടെയെത്തി.
ഇന്ന് അവിടെ നിത്യപൂജയും വിളക്കുവയ്പ്പുമുണ്ട്.
പല്ലാവൂർ കൃഷ്ണൻകുട്ടി നായർ ഇംഗ്ലീഷ് വിലാസം https://ml.wikipedia.org/wiki/Pallavoor_Krishnankutty_Nair
കുറുംകുഴൽ വാദകനാണ് പല്ലാവൂർ കൃഷ്ണൻകുട്ടി നായർ .
കേരള സംഗീതനാടക അക്കാദമിയുടെ 2014-ലെ ഗുരുപൂജ പുരസ്‌കാരം ലഭിച്ചിട്ടുണ്ട്.
പുരസ്കാരങ്ങൾ കേരള സംഗീതനാടക അക്കാദമിയുടെ 2014-ലെ ഗുരുപൂജ പുരസ്‌കാരം.
നെല്ലൈയപ്പർ ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Nellaiappar_Temple
ദക്ഷിണേന്ത്യൻ സംസ്ഥാനമായ തമിഴ്നാട്ടിലെ തിരുനെൽവേലിയിൽ സ്ഥിതി ചെയ്യുന്ന ശിവക്ഷേത്രമാണ് നെല്ലൈയപ്പർ ക്ഷേത്രം .
ശിവൻ നെല്ലൈയപ്പർ എന്നപേരിലും വേണുവാണനാഥർ എന്നും അറിയപ്പെടുന്നു.
ഭക്തർ പാർവ്വതിയെ കാന്തിമതി അമ്മൻ ആയി ചിത്രീകരിച്ചിരിക്കുന്നു.
തിരുനെൽവേലി ജില്ലയിലെ താമിരഭരണി നദിയുടെ വടക്കൻ കരയിലാണ് ക്ഷേത്രം സ്ഥിതി ചെയ്യുന്നത്.
ഏഴാം നൂറ്റാണ്ടിൽ നായനാർമാർ എന്നറിയപ്പെടുന്ന തമിഴ് കവികളായ എഴുത്തുകാർ രചിച്ച തമിഴ് ശൈവ കാനോനിക കൃതികളായ തേവാരത്തിൽ , പാടൽ പെട്ര സ്ഥലമായി വർണ്ണിച്ചിട്ടുണ്ട്.
ക്ലാസിക്കൽ ഡാൻസിന്റെയും മറ്റു വിവിധ കലാ രൂപങ്ങളുടെയും ഒരു പ്രധാന കേന്ദ്രമാണിത്.
തമിഴ്നാട് സംസ്ഥാനത്തെ തന്നെ ഏറ്റവും വലിയ ശിവ ക്ഷേത്രമായ നെല്ലൈയപ്പർ ക്ഷേത്രം തിരുനെൽവേലിക്കു നടുവിലായി നില കൊള്ളുന്നു.
എ ഡി 700-ൽ പാണ്ഡ്യൻമാർ പണി കഴിപ്പിച്ച ഈ ക്ഷേത്രത്തിൽ പരമശിവന്റെയും പാർവ്വതി ദേവിയുടെയും രണ്ടു വലിയ ആരാധനാലയങ്ങൾ കാണാം.
പതിനേഴാം നൂറ്റാണ്ടിൽ പണി കഴിപ്പിച്ച സങ്കിലി മണ്ഡപവുമായി ഇവ ബന്ധപ്പെട്ടു കിടക്കുന്നു.
ഇവിടെയുള്ള ക്ഷേത്രഗോപുരങ്ങളും ഏതാണ്ട് പതിനേഴാം നൂറ്റാണ്ടിൽ തന്നെ നിർമ്മിക്കപ്പെട്ടതാണ്.
ഐതിഹ്യങ്ങൾ പ്രകാരം ഭഗവാൻ പരമശിവൻ താണ്ഡവ നൃത്തമാടിയിട്ടുള്ള സ്ഥലങ്ങളിൽ ഒന്നാണിത്.
അതിന്റെ ഓർമ്മയെന്നോണം ഒരു താമിര അമ്പലം ഇതിനുള്ളിലായി കാണാം.
അവലംബം പുറം കണ്ണികൾ Nellaiappar Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Nellaiappar Temple official site Archived 2018-12-05 at the Wayback Machine .
Nellaiappar Temple at Tirunelveli
നെവാഡ (ടെക്സസ്) ഇംഗ്ലീഷ് വിലാസം https://ml.wikipedia.org/wiki/Nevada,_Texas
അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് കോളിൻ കൗണ്ടിയിൽപ്പെട്ട ഒരു നഗരമാണ് നെവാഡ .
2010ലെ സെൻസസ് പ്രകാരം നഗരത്തിൽ 822 പേർ വസിക്കുന്നു.
നെവാഡ നഗരത്തിന്റെ അക്ഷരേഖാംശങ്ങൾ 33°02′36″N 96°22′23″W ﻿ / ﻿ 33.043247°N 96.373165°W ﻿ / 33.043247; -96.373165 ആണ്.
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം, നഗരത്തിന്റെ മൊത്തം വിസ്തീർണ്ണം 1.2 square miles (3.1 km 2 ) ആണ്.
അവലംബം ↑ ↑ {{ cite web }} : Check date values in: | date= ( help ) ↑ {{ cite web }} : Check date values in: | date= ( help ) പുറത്തേയ്ക്കുള്ള കണ്ണികൾ നെവാഡ നഗരത്തിന്റെ ഹോംപേജ് Archived 2013-01-24 at the Wayback Machine .
നെല്ല് (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Nellu_(film)
രാമു കാര്യാട്ട് സംവിധാനം ചെയ്ത് 1974-ൽ പുറത്തിറങ്ങിയ മലയാളചലച്ചിത്രമാണ് നെല്ല് .
പി. വത്സലയുടെ നെല്ല് എന്ന നോവലിനെ ആസ്പദമാക്കി ഈ ചിത്രത്തിൻറെ തിരക്കഥ രചിച്ചത് രാമു കാര്യാട്ടും കെ.ജി ജോർജ്ജും ചേർന്നാണ്.
എസ്.എൽ. പുരം സദാനന്ദൻ ആണ് സംഭാഷണം രചിച്ചത്.
ജമ്മു ഫിലിംസ് ഇന്റർനാഷണലിന്റെ ബാനറിൽ എൻ.പി. അലി ആണ് ഈ ചിത്രം നിർമ്മിച്ചത്.
വയനാട്ടിലെ തിരുനെല്ലിയിൽ വെച്ചാണ് കഥ നടക്കുന്നത്.
അഭിനേതാക്കൾ പ്രേം നസീർ ( രാഘവൻ നായർ ) പ്രേം നവാസ്‌ (ഉണ്ണി കൃഷ്ണൻ ) തിക്കുറിശ്ശി സുകുമാരൻ നായർ കൊട്ടാരക്കര ശ്രീധരൻനായർ മോഹൻ ശർമ്മ ( മല്ലൻ) കെ.പി. ഉമ്മർ ( ജോസഫ്) ശങ്കരാടി അടൂർ ഭാസി (പോസ്റ്റ്മാൻ നാണു ) ബഹദൂർ എസ്.പി. പിള്ള (വാറ്റ് വേലു ) കെടാമംഗലം അലി ഷിഹാബ് ജെ.എ.ആർ. ആനന്ദ് ചൊവ്വല്ലൂർ കൃഷ്ണൻ‌കുട്ടി ഇന്നസെന്റ് (നാട്ടുകാരൻ ) അബ്ബാസ് കെ.പി. ലത്തീഫ് (മാരന്റെ കൂട്ടുകാരൻ ) കനകദുർഗ്ഗ -കുറുമാട്ടി ജയഭാരതി (മാര) സുമിത്ര റാണിചന്ദ്ര കവിയൂർ പൊന്നമ്മ (സാവിത്രി വാരസ്യാർ ) അടൂർ ഭവാനി പ്രഭ ശാന്തി ശൈലജ സംഗീതം
വയലാർ രാമവർമ്മ എഴുതിയ ഗാനങ്ങൾക്ക് ഈണം പകർന്നത് സലിൽ ചൗധരി ആണ്.
ഗാനങ്ങൾ ചെമ്പാ ചെമ്പാ – മന്ന ഡേ , പി. ജയചന്ദ്രൻ , കോറസ്‌ കാടു കുളിരണു (കല്യാണ പ്രായത്തിൽ) – പി. സുശീല കദളി കൺകദളി – ലത മങ്കേഷ്കർ നീലപ്പൊന്മാനേ എന്റെ നീലപ്പൊന്മാനേ – കെ.ജെ. യേശുദാസ്‌ , പി. മാധുരി അവലംബം ↑ http –//www.malayalasangeetham.info/m.php?mid=121 lang=MALAYALAM പുറത്തേക്കുള്ള കണ്ണികൾ നെല്ല് ഇന്റർനെറ്റ് മൂവി ഡാറ്റാബേസിൽ നെല്ല് – മലയാളസംഗീതം.
നെല്ല് (നോവൽ)
പി. വത്സല എഴുതിയ നോവലാണ് നെല്ല് .
1972-ലാണ് ഇത് പ്രസിദ്ധീകൃതമായത്.
ഇതിന് കുങ്കുമം പുരസ്കാരം ലഭിച്ചിട്ടുണ്ട്.
ആദിവാസി ജീവിതത്തിന്റെ ചൂഷിതാവസ്ഥ സമഗ്രമായി പ്രതിപാദിക്കുന്ന കൃതിയാണിതെന്നാണ് പുറം ചട്ടയിൽ എം. ലീലാവതി നൽകുന്ന വിവരണം.
ആദിവാസികളുടെ അന്ധവിശ്വാസങ്ങളും അവരെ ചൂഷണം ചെയ്യുന്ന കുടിയേറ്റക്കാരുടെ കരുനീക്കങ്ങൾ തിരിച്ചറിയാനുള്ള കഴിവില്ലായ്മയും നോവൽ വിശകലനം ചെയ്യുന്നുവത്രേ.
നെല്ല് എഴുതാനായി പി.വത്സല വയനാട്ടിലെ തിരുനെല്ലിയിൽ പൊയിൽ ആദിവാസികളുടെ ജീവിതവും അവസ്ഥയും മനസ്സിലാക്കിയിരുന്നു.
ആദിവാസി ജീവിതത്തിന്റെ യാഥർഥ്യം മനസ്സിലാക്കാൻ അന്ന് സഹായിച്ചത് കെ. പാനൂർ ആയിരുന്നെന്ന് പി.വത്സല അനുസ്മരിക്കുന്നു.
ഈ നോവൽ ഒരു ചലച്ചിത്രമായി 1974-ൽ രാമു കാര്യാട്ടിന്റെ സംവിധാനത്തിൽ പുറത്തിറങ്ങിയിട്ടുണ്ട്.
രാമു കാര്യാട്ടും, കെ. ജി. ജോർജ്ജും ചേർന്നാണ് നോവലിനെ ആസ്പദമാക്കി തിരക്കഥ രചിച്ചത്.
നെവ ആബെൽസൺ
നേവ മാർട്ടിൻ ആബെൽസൺ (നവംബർ 19, 1910 - സെപ്റ്റംബർ 26, 2000) Rh രക്ത ഘടകത്തിനായുള്ള ജീവൻ രക്ഷിക്കുന്ന രക്തപരിശോധന ( ലൂയിസ് കെ. ഡയമണ്ടിനൊപ്പം ) കണ്ടെത്തിയ ഒരു വിശിഷ്ട ഗവേഷണ ഭിഷഗ്വരന്മാരിൽ ഒരാളായിരുന്നു.
ഇംഗ്ലീഷ്: Neva Martin Abelson.
വാഷിംഗ്ടൺ സ്റ്റേറ്റ് യൂണിവേഴ്സിറ്റിയിലെ ഫിലിപ്പ് ആൻഡ് നെവ ആബെൽസൺ ഹാൾ അവളുടെ ബഹുമാനാർത്ഥം നാമകരണം ചെയ്യപ്പെട്ടതാണ്.
ആബെൽസൺ വാഷിംഗ്ടൺ സ്റ്റേറ്റ് യൂണിവേഴ്സിറ്റിയിൽ നിന്ന് രസതന്ത്രത്തിൽ ബിഎസ് ബിരുദം നേടി.
ജോൺസ് ഹോപ്കിൻസ് സർവകലാശാലയിൽ നിന്ന് മെഡിക്കൽ ബിരുദം നേടിയ ആദ്യ വനിതകളിൽ ഒരാളായി അവർ മാറി.
മെഡിക്കൽ സ്കൂളിനുശേഷം അവൾ ഒരു ശിശുരോഗവിദഗ്ദ്ധയായി .
ജോൺസ് ഹോപ്കിൻസ് നഴ്സറികളുടെ ചുമതല ഏൽപ്പിക്കപ്പെട്ട ആദ്യത്തെ ശിശുരോഗ വിദഗ്ധയായിരുന്നു അവർ.
ക്ലിനിക്കൽ പാത്തോളജി പ്രൊഫസറായിരുന്ന പെൻസിൽവാനിയ സർവകലാശാലയിലെ അവളുടെ ഗവേഷണത്തിൽ രക്തഗ്രൂപ്പുകൾ , ശിശുക്കളുടെ രക്ത രോഗങ്ങൾ, റൂമറ്റോയ്ഡ് ആർത്രൈറ്റിസിന്റെ രോഗകാരികൾ എന്നിവ ഉൾപ്പെടുന്നു.
1974-ൽ അവർ രക്തബാങ്കിംഗിലെ വിഷയങ്ങൾ എന്ന പുസ്തകം പ്രസിദ്ധീകരിച്ചു.
അമേരിക്കൻ അസോസിയേഷൻ ഓഫ് ബ്ലഡ് ബാങ്കിന്റെ എമിലി കൂലി മെമ്മോറിയൽ അവാർഡ് അവർക്ക് ലഭിച്ചു.
1989-ൽ, Rh രക്ത ഘടകത്തിനായുള്ള പരിശോധന വികസിപ്പിക്കുന്നതിനുള്ള സംഭാവനകൾക്ക് റീജന്റ്സിന്റെ വിശിഷ്ട പൂർവ്വ വിദ്യാർത്ഥി അവാർഡ് അവർക്ക് ലഭിച്ചു.
ഭൗതികശാസ്ത്രജ്ഞനും ശാസ്ത്ര എഴുത്തുകാരനും സയൻസ് മാസികയുടെ ദീർഘകാല എഡിറ്ററുമായ ഫിലിപ്പ് ആബെൽസണെ (1913-2004) നെവ വിവാഹം കഴിച്ചു.
അവരുടെ മകൾ, ഇപ്പോൾ വിരമിച്ച എലൻ ആബെൽസൺ ചെർനിയാവ്‌സ്‌കി വിർജീനിയയിലെ മിറ്റർ കോർപ്പറേഷനിൽ വ്യോമയാന ഗവേഷകയായി ജോലി ചെയ്തു.
റഫറൻസുകൾ ↑ {{ cite news }} : Empty citation ( help ) ↑ ↑ ↑ {{ cite news }} : Empty citation ( help ) ↑ ↑ ↑ ↑ ↑ ↑ ↑ {{ cite news }} : Empty citation ( help ) ↑ {{ cite news }} : Empty citation ( help ) ↑ {{ cite news }} : Empty citation ( help )
നെല്ലെലി ഇംഗ്ലീഷ് വിലാസം https://ml.wikipedia.org/wiki/Kerala_rat ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
റാറ്റസ് ജനുസിലെ ഒരിനം എലിയാണ് കേരള എലി അഥവാ നെല്ലെലി ( ശാസ്ത്രീയനാമം : Rattus ranjiniae ) .
തൃശൂർ , ആലപ്പുഴ , തിരുവനന്തപുരം എന്നീ ജില്ലകളിൽ നിന്നാണ് ഇവയെ കണ്ടു കിട്ടിയിട്ടുള്ളത്.
വംശനാശ ഭീഷണി ഉള്ള ജീവികളുടെ പട്ടികയിൽ ആണ് ഇവയെ ഉൾപ്പെടുത്തിയിട്ടുള്ളത്.
രാത്രി സഞ്ചാരി ആയ എലിയാണ് ഇവ.
ഇതും കാണുക കേരളത്തിലെ സസ്തനികൾ അവലംബം പുറത്തേക്കുള്ള കണ്ണികൾ
Media related to Rattus ranjiniae at Wikimedia Commons Rattus ranjiniae എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
നെവാഡ കൗണ്ടി ഇംഗ്ലീഷ് വിലാസം https://ml.wikipedia.org/wiki/Nevada_County,_California
അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ സിയറ നെവാഡ യിലുള്ള ഒരു കൌണ്ടിയാണ് നെവാഡ .
2010 ലെ സെൻസസ് രേഖകൾ പ്രകാരം ഈ കൗണ്ടിയിലെ ജനസംഖ്യ 98,764 ആയിരുന്നു.
കൗണ്ടി ആസ്ഥാനം നെവാഡ നഗരത്തിലാണ് സ്ഥിതിചെയ്യുന്നത്.
സാക്രെമെൻറൊ-റോസ്‍വില്ലെ, CA കമ്പൈൻഡ് സ്റ്റാറ്റിസ്റ്റിക്കൽ ഏരിയയുടെ ഭാഗമായ ട്രക്കീ-ഗ്രാസ് വാലി, CA മൈക്രോപോളിറ്റൻ സ്റ്റാറ്റിസ്റ്റിക്കൽ ഏരിയയിൽ നെവാഡയും ഉൾപ്പെടുന്നു.
ഈ കൌണ്ടി "മദർ ലോഡ് കണ്ട്രി" അഥവാ "ഗോൾഡ് കണ്ട്രി" യിലാണ് സ്ഥിതിചെയ്യുന്നത്.
1851-ൽ യൂബ കൌണ്ടി യുടെ ഭാഗങ്ങൾ അടർത്തിയെടുത്തു രൂപീകരിച്ച ഈ കൗണ്ടിയ്ക്ക് ഖനന നഗരമായ നെവാഡ നഗരത്തിൻറെ പേരാണ് നൽകിയിരിക്കുന്നത്.
"സിയേറ നെവാഡ" എന്ന വാക്കിൽ നിന്നും ഉത്ഭവിച്ച ഒരു നാമമാണിത്.
നെവാഡ എന്ന സ്പാനിഷ് വാക്കിൻറെ അർത്ഥം 'മഞ്ഞുമൂടിയ' അഥവാ 'ഹിമമയമായ' എന്നൊക്കെയാണ്.
"നെവാഡ" എന്ന വാക്ക് ആദ്യമായി ഉപയോഗിച്ചത് നെവാഡ നഗരത്തെക്കുറിക്കുവാനാണ്.
1851-ൽ പുതുതായി രൂപം കൊണ്ട കൗണ്ടി, കൗണ്ടി ആസ്ഥാനമായി നഗരത്തിൻറ പേരുതന്നെ ഉപയോഗിച്ചു.
1861 ൽ അതിർത്തി സംസ്ഥാനവും ( നെവാഡ സംസ്ഥാനം ) ഇതേ പേര് ഉപയോഗിച്ചു.1849 ലെ ഗോൾഡ് റഷിൻറെ കാലത്ത് ഈ പ്രദേശത്തിന് ഉണർവ്വുണ്ടായി.
ഈ പ്രധാനപ്പെട്ട മേഖലയുടെ ഉദയത്തിൻറെ സാക്ഷ്യപത്രങ്ങളായി, കാലിഫോർണിയയുടെ വികാസ കാലങ്ങളിലെ നിരവധി ചരിത്രപരമായ സ്ഥലങ്ങൾ ഇപ്പോഴും നിലനിൽക്കുന്നുണ്ട്.
ഇവയിലൊന്നാണ് 1865-ൽ കാലിഫോർണിയയിലെ നെവാഡ നഗരത്തിൽ നിർമ്മിക്കപ്പെട്ട ഏറ്റവും പഴക്കമുള്ള തീയേറ്ററായ നെവാഡ തീയേറ്റർ.
ഒരിക്കൽ മാർക്ക് ട്വയിനെപ്പോലെയുള്ള ചരിത്രപുരുഷന്മാർക്ക് ആതിഥ്യമരുളിയിരുന്ന ഈ തീയേറ്റർ ഇന്നും പ്രവർത്തിക്കുന്നു.
1890 ൽ നിർമ്മിക്കപ്പെട്ടതും ഇന്നും പ്രവർത്തിക്കുന്നതുമായ  'ഓൾഡ് 5 മൈൽ ഹൗസ് സ്റ്റേജ്‍കോച്ച് സ്റ്റോപ്പ്' മൂന്നു നൂറ്റാണ്ടുകളിലായി തുടരുന്ന ഒരു ഒരു സേവനദാതാവാണ്.
അമേരിക്കൻ ഐക്യനാടുകളുടെ സെൻസസ് ബ്യൂറോയുടെ കണക്കനുസരിച്ച്, ഈ കൗണ്ടിയുടെ ആകെ വിസ്തീർണ്ണം 974 ചതുരശ്ര മൈൽ (2,520 ചതുരശ്ര കിലോമീറ്റർ) ആണ്.
ഇതിൽ 958 ചതുരശ്ര മൈൽ  (2,480 ചതുരശ്ര കിലോമീറ്റർ) കരഭൂമിയും ബാക്കി 16 ചതുരശ്ര മൈൽ (41 ചതുരശ്ര കിലോമീറ്റർ) (1.6 ശതമാനം) ജലം ഉൾപ്പെട്ടതുമാണ്.
മദ്ധ്യ, തെക്കൻ യൂബാ നദികൾ ഈ കൌണ്ടിയിലൂടെ കടന്നുപോകുന്നു.
അവലംബം ↑ ↑ 1 2 ↑ ↑ ↑ ↑ ↑ പുറം കണ്ണികൾ ഔദ്യോഗിക വെബ്സൈറ്റ് visitor guide
39°18′N 120°46′W ﻿ / ﻿ 39.30°N 120.77°W ﻿ / 39.30; -120.77
നെവാ നദി ഇംഗ്ലീഷ് വിലാസം https://ml.wikipedia.org/wiki/Neva_River Basin of Neva River
വടക്കുപടിഞ്ഞാറൻ റഷ്യയിലെ ഒരു നദിയാണ് നെവാ നദി .
(Russian: Нева́, IPA: [nʲɪˈva]; Finnish: Nëvii) ലഡോഗ തടാകത്തിൽ നിന്ന് ലെനിൻഗ്രാഡ് ഒബ്ലാസ്റ്റിന്റെ പടിഞ്ഞാറൻ ഭാഗത്തിലൂടെ ( ഇൻഗ്രിയയുടെ ചരിത്ര പ്രദേശം) ഗൾഫ് ഓഫ് ഫിൻലാൻഡിലെ നെവാ ഉൾക്കടലിലേക്ക് ഒഴുകുന്നു.
74 കിലോമീറ്റർ (46 മൈൽ) ദൈർഘ്യമുള്ള നീളം ഉണ്ടായിരുന്നിട്ടും, ശരാശരി ഡിസ്ചാർജിന്റെ കാര്യത്തിൽ യൂറോപ്പിലെ നാലാമത്തെ വലിയ നദിയാണിത് ( വോൾഗ , ഡാന്യൂബ് , റൈൻ നദി എന്നിവയ്ക്ക് ശേഷം).
ലഡോഗ തടാകത്തിൽ നിന്ന് ഒഴുകുന്ന ഒരേയൊരു നദിയാണ് നെവ.
സെന്റ് പീറ്റേഴ്‌സ്ബർഗ് നഗരം, മൂന്ന് ചെറിയ പട്ടണങ്ങളായ ഷ്ലിസെൽബർഗ് , കിറോവ്സ്ക് , ഒട്രാഡ്‌നോയ് , ഡസൻ കണക്കിന് ജനവാസപ്രദേശങ്ങൾ എന്നിവയിലൂടെ ഈ നദി ഒഴുകുന്നു.
വോൾഗ-ബാൾട്ടിക് ജലപാതയുടെയും വൈറ്റ് സീ - ബാൾട്ടിക് കനാലിന്റെയും ഭാഗമാണ് ഈ നദി.
അലക്സാണ്ടർ നെവ്സ്കിക്ക് അദ്ദേഹത്തിന് പേര് നൽകിയ 1240-ലെ നെവാ യുദ്ധം , 1703-ൽ സെന്റ് പീറ്റേഴ്സ്ബർഗ് സ്ഥാപനം, രണ്ടാം ലോക മഹായുദ്ധത്തിൽ ജർമ്മൻ സൈന്യത്തിന്റെ ലെനിൻഗ്രാഡ് ഉപരോധം എന്നിവ ഉൾപ്പെടെ നിരവധി പ്രധാന ചരിത്ര സംഭവങ്ങളുടെ ഒരു സ്ഥലമാണിത്.
ബൈസാന്റിയയും സ്കാൻഡിനേവിയയും തമ്മിലുള്ള വ്യാപാരത്തിൽ നെവാ നദി ഒരു പ്രധാന പങ്ക് വഹിച്ചു.
നെവ നദിയുടെ തീരത്ത് ആദ്യം താമസിച്ചിരുന്നത് ഫിന്നിക് ജനതയായിരുന്നു .
സമാനമായ അർത്ഥങ്ങളുള്ള നെവ എന്ന പദം ഫിന്നിക് ഭാഷയിൽ വ്യാപകമായി പ്രചരിച്ചിരുന്നു.
ഫിന്നിഷ് ഭാഷയിൽ നെവ എന്ന പദത്തിന്റെ അർത്ഥം പൂവർ ഫെൻ എന്നാണ്.
അത് കരേലിയൻ ഭാഷയിൽ ജലപ്രവാഹം (നെവ), എസ്റ്റോണിയൻ ഭാഷയിൽ ജലപാത (നെവാ) എന്നിവയാകുന്നു.
പുതിയത് എന്നർത്ഥമുള്ള ഇന്തോ-യൂറോപ്യൻ നാമവിശേഷണത്തിൽ നിന്നാണ് ഈ പേര് ഉണ്ടായതെന്നും വാദമുണ്ട്.
ബിസി 1350 ഓടെ നദി ഒഴുകാൻ തുടങ്ങി.
എന്നിരുന്നാലും, എട്ടാം നൂറ്റാണ്ടിൽ സ്കാൻഡിനേവിയൻ വ്യാപാരികളും സ്ലാവുകളും ഈ പ്രദേശത്തേക്ക് പ്രവേശിക്കാൻ തുടങ്ങുന്നതിനുമുമ്പ്, പ്രദേശത്തിന്റെ സ്ഥലനാമങ്ങൾ ഈ പ്രദേശത്തെ ഇന്തോ-യൂറോപ്യൻ സ്വാധീനത്തെ പിന്തുണയ്ക്കുന്നില്ല.
വിവരണം ഡെൽറ്റയുടെ ചരിത്രം
300–400 ദശലക്ഷം വർഷങ്ങൾക്ക് മുമ്പ് പാലിയോസോയിക്കിൽ , നെവാ നദിയുടെ ആധുനിക ഡെൽറ്റയുടെ മുഴുവൻ പ്രദേശവും കടലിനാൽ മൂടപ്പെട്ടിരുന്നു.
ഹിമാനിയുടെ പ്രവർത്തനത്തിന്റെ ഫലമായി ആധുനിക കാലത്ത് സമുദ്രനിരപ്പിൻറെ മുകളിലുള്ള പ്രദേശത്തിൽ ഉയരവ്യത്യാസങ്ങൾ രൂപപ്പെട്ടു.
ഈ ഭാഗം ലിറ്റോറിന കടലായി മാറി.
ഇതിന്റെ ജലനിരപ്പ് ബാൾട്ടിക് കടലിന്റെ ഇന്നത്തെ ഉയർച്ചയെക്കാൾ 7 മുതൽ 9 മീറ്റർ വരെ (23 മുതൽ 30 അടി വരെ) കൂടുതലാണ്.